Overblik: Så mange er smittede: 23.799 - det er 476 flere siden igår. Så mange er testet: 2.220.218 - det er 22.504 flere siden igår. Så mange er døde: 641 - det er én død mere siden igår. Så mange er indlagte: 79 - det er fire flere siden igår. Heraf er så mange indlagt på intensivafdelinger: 14 - det er to mere end sidst. Heraf i respirator: 5 - det er to mere end igår.

Så mange er raskmeldte: 18.035 - det er 297 flere end torsdag. Kilde: Statens Serum Institut, Sundhedsstyrelsen og Styrelsen for Patientsikkerhed

Opdateret 22. september klokken 14.05

Læs også Hvad gør coronavirus ved kroppen, og hvorfor kan den blive dødelig?

Så mange er smittede

Der er registreret 476 nye coronatilfælde i Danmark det seneste døgn. Det viser den daglige opdatering fra Statens Serum Institut tirsdag.

Dermed er antallet af daglige bekræftede smittetilfælde for sjette dag i træk over 400.

- Tallene er desværre stadig til den høje side, lyder det fra Søren Riis Paludan, der er professor i virologi ved Aarhus Universitet.

- Spørgsmålet er, om vi skal vænne os til det her. Altså at tallene var kunstigt lave i sommer, som man også ser ved for eksempel influenza, siger han.

Han tror ikke, at man skal forvente, at tallene i løbet af vinteren bliver så lave, som de var i sommer.

Han tror dog samtidig, at der om en uges tid begynder at kunne ses en effekt af de restriktioner, der blev iværksat sidste uge.

- Som sagt går kurven formentlig ikke helt i gulvet, men den er nok knækket, lyder det fra virologen.

Kontakttallet - der tidligere blev kaldt smittetrykket - er faldet den seneste uge, viser tirsdagens opdatering.

Tallet er en beregning af, hvor mange en smittet person beregnes at give smitten videre til.

Det er faldet til 1,3 fra 1,5. Det betyder, at 10 smittede nu i gennemsnit smitter 13 andre mod før 15.

Så mange er døde med coronavirus

Der er registreret yderligere et dødsfald det seneste døgn. I alt 614 med covid-19 er afgået ved døden i Danmark.

Så mange er indlagte med coronavirus

I alt er der ifølge opgørelsen nu 79 indlagte med covid-19 på de danske hospitaler, hvilket er fire flere end mandag.

Der er registreret 16 nye indlæggelser af patienter i dagens opgørelse. Der kan dog være en vis forsinkelse i registreringen af nyindlæggelser.

Af de 79 indlagte ligger 19 på intensiv, hvoraf fire ligger i respirator.

Læs også Hvor meget ved du om coronavirus? Test din viden her

Læs også Ny online-test skal få færre til at ringe 1813

Så mange er smittede den seneste uge i din kommune:

Få overblikket over, hvor mange der er smittede pr. 100.000 borgere i løbet af den seneste uge, der hvor du bor:

Sådan fordeler smitten sig på køn og alder

Den største gruppe af smittede er kvinder, viser overvågningsrapporten fra Statens Serum Institut.

Sådan fordeler smitten sig i landet:

De smittede fordeler sig over hele landet, men i alt i alt har der været flest bekræftede smittede på Sjælland, siden coronavirus kom til Danmark:

Læs også Nej, hvidløg beskytter ikke mod coronavirus - og 13 andre myter

Nogle af graferne opdateres ikke hver dag, da Statens Serum Institut kun leverer ny data en gang om ugen.